Гудзевічы

Гу́дзевічы (трансліт.: Hudzievičy, руск.: Гудевичи) — аграгарадок у Мастоўскім раёне Гродзенскай вобласці. Адміністрацыйны цэнтр Гудзевіцкага сельсавета. Назва На думку В. Жучкевіча, назва вёскі Гудзевічы ад балцкай асновы гуд (gudas) — «беларус». Тэрмін гуд вытворны ад імені заснавальніка радавой абшчыны Гуда. Прозвішча Гуд распаўсюджана і ў нашыя дні. Гісторыя У 1863 годзе тут было адкрыта народнае вучылішча. У 1886 году Гудзевічы сталі цэнтрам воласці Гродзенскага павета. Дзейнічаў вінакурны завод, ветраны млын, піцейны дом, народнае вучылішча (96 хлопчыкаў і 10 дзяўчынак), праваслаўная царква. Насельніцтва 1886 год — 172 жыхары, 15 дамоў. 1971 год — 201 жыхары, 61 дом. 1997 год — 662 жыхары, 196 дамоў. 2001 год — 727 жыхароў, 231 дом. 2009 год — 732 жыхары 2017 год — больш чым 700 жыхароў, 266 дамоў Інфраструктура Лазня ЗАТ «Гудзевічы» на 2 аддзяленні, банкамат, комплексна-прыёмны пункт. Ахова здароўя У Гудзевічах дзейнічае ўрачэбная амбулаторыя ўрача агульнай практыкі. Адукацыя ДУА «Гудзевіцкая сярэдняя школа», ДУА «Гудзевіцкі дзіцячы сад», ДУА «Мастоўская дзіцячая школа мастацтваў». Культура Установы культуры прадстаўлены філіялам «Гудзевіцкі цэнтр вольнага часу і культуры» ДУ «Мастоўскі раённы цэнтр культуры», Гудзевіцкай бібліятэкай — цэнтрам нацыянальных культур ДУК «Мастоўская раённая бібліятэка», ДУА «Мастоўская дзіцячая школа мастацтваў». Дзейнічае літаратурна-краязнаўчы музей (каля 14 тысяч экспанатаў). Славутасці Свята-Раства-Багародзіцкая царква (1877 год, цагляная) — помнік архітэктуры рэтраспектыўна-рускага стылю. Гудзевіцкі дзяржаўны літаратурна-краязнаўчы музей (1965). Рэшткі сядзібы Міклашэвічаў (XIX стагоддзе) — захаваліся слупы брамы. Вядомыя асобы Алесь Мікалаевіч Белакоз (1928—2016) — грамадскі дзеяч, музеязнаўца, настаўнік, краязнаўца. Іншае Фіксавалася іўеўскае прозвішча Гуд. Было лідскае Гудэйка, з Забалаці Гудэйновіч. Ёсць літоўскае Gudeikis, латышскае Guds. Аснова Gud- выкарыстоўвалася ў старажытных балцка-літоўскіх двухасноўных імёнах. Крыніцы Літаратура Беларуская энцыклапедыя: У 18 т. Т. 5: Гальцы — Дагон / Рэдкал.: Г. П. Пашкоў і інш. — Мн. : БелЭн, 1997. — Т. 5. — 576 с. — 10 000 экз. — ISBN 985-11-0035-8. — ISBN 985-11-0090-0 (т. 5). Спасылкі На Вікісховішчы ёсць медыяфайлы па тэме Гудзевічы Гудзевічы на сайце Глобус Беларусі (руск.) Аграгарадок Гудзевічы на сайце Radzima.org